stanford-oval/wikipedia huggingface dataset:
Johann Gustav Droysen
Elämä ja ura

Droysen oli varuskuntapapin poika. Isän varhaisen kuoleman jälkeen hän opiskeli Berliinin yliopistossa filologiaa Barthold Georg Niebuhrin ja filosofiaa Friedrich Hegelin johdolla, toimi muutaman vuoden lukion opettajana ja myös professorina Berliinin yliopistossa ja herätti huomiota Aiskhyloksen (1832) ja Aristofanesin (1836–1838) käännöksillään sekä Aleksanteri Suurta (1833) ja hellenismin aikakautta käsittelevillä teoksillaan (1836–1843). Droysenia pidetään toisinaan hellenismi-termin keksijänä.
Vuoden 1848 vallankumouksen jälkeen Droysenista tuli Frankfurtin parlamentin jäsen ja sen perustuslakikomitean sihteeri. Parlamentissa hän liittyi oikeistokeskustalaisiin, teki tiivistä yhteistyötä Friedrich Christoph Dahlmannin kanssa ja käytti kulisseissa huomattavaa vaikutusvaltaa parlamentin suuren perustuslakihankkeen valmistelussa ja täytäntöönpanossa. Kun Preussin kuningas Fredrik Vilhelm IV kieltäytyi Saksan keisarikruunusta vuonna 1849, Droysen vetäytyi pettyneenä politiikasta.
Kielin yliopiston historian professorina (1840-1851) hän kuitenkin kirjoitti vuonna 1850 yhteistyössä Carl Samwerin kanssa historian Tanskan ja Schleswigin ja Holsteinin herttuakuntien välisistä suhteista vuodesta 1806 alkaen, joka vaikutti monien saksalaisten mielipiteisiin silloisesta kiistasta Tanskan kanssa. Vuonna 1844 hän toimitti niin sanotun Kielin adressin, protestikirjeen Tanskan politiikkaa vastaan. Hän osallistui myös yhdeksän Kielin professorin kirjoittamaan kirjoitukseen, jossa vastustettiin Tanskan kuninkaan Kristian VIII:n avoimessa kirjeessään esittämiä näkemyksiä oikeudestaan Schleswigiin. Droysen tuki herttuakuntien oikeuksia niin näkyvästi, että Holsteinin siirryttyä Tanskalle vuonna 1851 hän lähti Kielistä opettamaan Jenaan, jossa hän sai valmiiksi preussilaisen kenraalin Ludwig Yorck von Wartenburgin elämäkerran (1851–1852). Jäljellä olevat vuotensa hän käytti suuren teoksensa Geschichte der preußischen Politik (1855–1886) kirjoittamiseen. Tämä Droysenin kuollessa keskeneräinen teos päättyy vuoteen 1756. Droysenin historiankirjoitusten tarkoituksena oli ensisijaisesti Preussin historiallisen tehtävän osoittaminen Saksan kansallisessa yhdistymisessä, sellaisena kuin hän sen ymmärsi.
Aiheesta muualla

Kuvia tai muita tiedostoja aiheesta Johann Gustav Droysen Wikimedia Commonsissa
Satu Kankare

| Satu Kankare> Lapuan kaupunginjohtaja |
| --- | --- |
 1. helmikuuta 2018 –  
Edeltäjä:  Arto Lepistö
Henkilötiedot
Ammatti:  Kaupunginjohtaja
Tiedot
Koulutus:  Kauppatieteiden maisteri
Satu Kankare on Lapuan kaupunginjohtaja 1. helmikuuta 2018 alkaen. Hän on koulutukseltaan kauppatieteiden maisteri.
Johann Heinrich Jung

| Johann Heinrich Jung |
| --- | --- |
 Johann Heinrich Jung 1801.
Henkilötiedot
Syntynyt: 1740
Kuollut: 1817 (76–77 vuotta)
Ammatti:  kirjailija
Kirjailija
Salanimi: Johann Heinrich Jung-Stilling
Äidinkieli: saksa
Tuotannon kieli: saksa
Pääteokset:  Elämä on ihmeellinen
Aiheesta muualla
Löydä lisää kirjailijoitaKirjallisuuden teemasivulta
Johann Heinrich Jung, myös H. Jung-Stilling ja Heinrich Stilling, (1740–1817) oli saksalainen kirjailija. Hän oli köyhien vanhempien poika ja eli nuoruutensa erään pietistisen lahkon piirissä. Hän oli ensin sysienpolttaja, sitten räätäli, mutta saavutti itsekseen opiskelemalla sivistystä, työskenteli kotiopettajana, valmistui lääkäriksi, toimi maatalouden professorina, sen jälkeen taloustieteen ja kameraalitieteiden sekä viimein valtiotieteiden professorina.
Jungin tunnetuin kirjallinen työ on viisiosainen omaelämäkerrallinen teos Heinrich Stillings Leben, eine wahrhafte Geschichte (uudistettu painos 1806). Jung julkaisi myös pietistisiä ja mystiikkaan kallistuvia teoksia, kuten Szenen aus dem Geisterreich (1797) ja Theorie der Geisterkunde (1808), joissa hän pitää vainajien henkien seurustelua tässä maailmassa elävien ihmisolentojen kanssa varmana. Hänen viimeiset ikävuotensa katkeroituivat monista hyökkäyksistä hänen teoksiaan vastaan. Goethe kuvaa Jung-Stillingiä myönteisesti teoksessaan Dichtung und Wahrheit.
Suomennettu tuotanto

Elämä on ihmeellinen, suom. Pekka Häkli. Helsinki: Kirjapaja, 1946
Aiheesta muualla

Kuvia tai muita tiedostoja aiheesta Johann Heinrich Jung Wikimedia Commonsissa
Jack Suchet

Jack Suchet ([su:ʃeɪ]) (10. toukokuuta 1908 Johannesburg, Etelä-Afrikka – 9. syyskuuta 2001)  oli brittiläinen gynekologi ja synnytyslääkäri, joka tutki penisilliinin vaikutusta sukupuolitauteihin yhdessä  Alexander Flemingin kanssa. Hän oli brittiläisen näyttelijä David Suchetin ja uutisankkuri John Suchetin isä.
Varhaiselämä

Jack Suchet syntyi Etelä-Afrikassa. Hänen isänsä Isidor Suchedowitz oli liettuanjuutalainen siirtolainen Memelistä. Isidor Suchedowitz muutti nimensä Suchetiksi ja toivoi pojastaan liikemiestä. Jack Suchet opiskeli liiketaloutta Kapkaupungin yliopistossa.
Muutto Englantiin

Suchet muutti vuonna 1932 Englantiin ja elätti itsensä myymällä jäätelöä Lontoon Paddingtonin rautatieasemalla, myymälä omaa vertaan ja pelaamalla bridgeä rahasta sekä tekemällä doping-testejä greyhoundien syljestä. Bridge jatkui Suchet'n harrastuksena loppuelämän. Suchet aloitti opiskelut St Mary's Hospital Medical Schoolissa vuonna 1933 ja erikoistui synnytyksiin ja gynekologiaan.
Ura

Suchet työskenteli St Maryn sairaalan synnytysosastolla ja hänestä tuli myöhemmin sukupuolitautiosaston johtaja. Toisen maailmansodan aikana hän työskenteli Alexander Flemingin kanssa tutkien penisilliinin vaikutusta sukupuolitauteihin. Hän työskenteli myös armeijan lääkintäjoukoissa (Royal Army Medical Corps) ja palasi myöhemmin St Mary'siin. Vuonna 1953 hän aloitti oman vastaanoton Harley Streetillä ja työskenteli tämän lisäksi Itä-Lontoon sairaaloissa.
John F. Reynolds

Reynolds kaatuu Gettysburgissa
John Fulton Reynolds (20. syyskuuta 1820 – 1. heinäkuuta 1863) oli Yhdysvaltain armeijan ammattisotilas ja Unionin kenraali Yhdysvaltain sisällissodassa. Yhtenä unionin armeijan kunnioitetuimmista komentajista, huolimatta vähäisestä taistelukokemuksestaan sodassa, hän palveli avaintehtävissä Unionin Potomacin armeijan komennossa Gettysburgin taistelussa. Hän kaatui heti taistelun alussa.
Reynolds syntyi Lancasterissa Pennsylvaniassa yhtenä yhdeksästä lapsesta John Reynoldsille (1787–1853) ja Lydia Moore Reynoldsille (1794–1843). Kaksi hänen veljeään olivat James LeFevre Reynolds, Pennsylvanian majoitusmestari-kenraali, ja vara-amiraali Will Reynolds. Hän valmistui USA:n sotilasakatemiasta vuonna 1841. Hän palveli sittemmin toisena luutnanttina USA:n kolmannessa tykistörykmentissä. Hän oli komennettuna Floridaan ja Etelä-Carolinaan, ja otti osaa Meksikon-Yhdysvaltain sotaan. Hän taisteli Meksikossa Buena Vistan ja Monterreyn taisteluihin. Meksikon sodassa hän ystävystyi upseeritovereihinsa Winfield Scott Hancockiin ja Lewis Addison Armisteadiin. Hän osallistui Meksikon jälkeen Rogues Riverin ja Utahin sotiin, ja palveli kadettien komendanttina West Pointissa ennen sisällissotaa. Hän nai Katherine "Kate" Hewittin.
Sisällissodan alussa Reynolds oli everstiluutnantti 14. USA:n jalkaväessä. Hänelle oli tarjottu kenraaliluutnantti Winfield Scottin adjutantin tehtäviä mutta hän kieltäytyi. Hänet ylennettiin prikaatinkenraaliksi 20. elokuuta 1861, ja myöhemmin kenraalimajuriksi. Hän toimi Virginian niemimaan sotaretken aikana 1862 Fredericksburgin sotilaskuvernöörinä Virginiassa. Gaine´s Millin taistelun jälkeen hän jäi etelävaltioiden sotavangiksi ja joutui Richmondiin pahamaineiseen Libbyn vankilaan, josta hän vapautui nopeasti vankienvaihdossa elokuussa 1862. Hän osallistui toisen Bull Runin, Fredericksburgin ja Chancellorsvillen taisteluihin. Gettysburgin taistelun ensimmäisenä päivänä 1. heinäkuuta 1863 Reynolds komensi Potomacin armeijan oikeaa siipeä. Hän seurasi prikaatinkenraali Lysander Cutlerin joukkoja taisteluun Herbs´t woodsiin, jossa oli juuri neuvomassa 2. Wisconsinin joukkojen sijoituspaikkaa, kun häntä ammuttiin niskaan. Reynolds putosi hevosensa selästä maahan ja kuoli miltei heti. Hänet on haudattu Lancasteriin Pennsylvaniaan.
Roy Harper

| Roy Harper |
| --- | --- |

Henkilötiedot
Syntynyt: 12. kesäkuuta 1941 (ikä 83) Manchester
Muusikko
Tyylilajit:  kansanmusiikki 
Soittimet:  kitara 
Levy-yhtiöt:  I.R.S. Records, Beggars Banquet Records, Chrysalis Records ja Liberty Records 
Aiheesta muualla
www.royharper.co.uk
  [ Muokkaa Wikidatassa ] [ ohje ]  
Roy Harper (s. 12. kesäkuuta 1941 Manchester) on englantilainen laulaja/lauluntekijä, jonka musiikki on lähellä folkia ja tekstit hyvin vahvoja, armottoman omakohtaisia itsetilityksiä tai vahvoja yhteiskunnallisia vetoomuksia. Harper on oman tiensä kulkija, mutta uransa varrella tehnyt myös työtä monien merkittävien muusikoiden, kuten Led Zeppelinin ja Pink Floydin jäsenten sekä muun muassa Kate Bushin ja Paul McCartneyn kanssa.
Elämä ja ura

Roy Harperin äiti kuoli lapsivuoteeseen, ja Roy kasvoi Blackpoolissa isänsä ja äitipuolensa hoivissa: jälkimmäisen kanssa tuli pian vaikeuksia, koska äitipuoli oli Jehovan todistaja. Harperin uskonnonvastaiset tekstit juontanevatkin juurensa osittain jo näiltä varhaisvuosilta.
Kymmenvuotiaana Roy alkoi soittaa skiffle-musiikkia vanhemman David-veljensä kanssa kiinnostuen pian myös bluesista. Harper lopetti koulunkäynnin 15-vuotiaana ja liittyi Kuninkaallisiin Ilmavoimiin. Hän ei kuitenkaan kyennyt alistumaan armeijakuriin ja joutui mielisairaalaan, jossa muun muassa sähköšokkiterapiaan, josta hän lauloi myöhemmin lauluissaan. Tämän jälkeen hän matkusteli Euroopassa vuoteen 1964 saakka, jonka jälkeen hän alkoi esiintyä lontoolaisissa klubeissa.
Elämä ja ura > 60-luku

Harperin ensilevy The Sophisticated Beggar ilmestyi vuonna 1967, kun hän oli esiintynyt soholaisessa yöklubissa Les Cousins ja solminut levytyssopimuksen Strike Recordsin kanssa. Albumilla Harper soittaa akustista kitaraa ja laulaa omia tekstillisesti omaperäisiä, katkeria laulujaan: monolevy on musiikillisesti hyvin yksinkertaisesti tehty. CBS Records kiinnitti tämän jälkeen Harperiin huomiota ja hankki sovittajan ja tuottajan avuksi seuraavan levyn, Come out Fighting Genghis Smith, tekoon. Levy ilmestyi vielä samana vuonna.
Kolmas levy Folkjokeopus ilmestyi 1969. Levyllä on maineikas 15-minuuttinen McGooghan's Blues, jossa Harper laulaa varsin avoimesti mielipiteistään, ongelmistaan ja elämästään.
Näihin aikoihin Harper alkoi esiintyä ilmaiskonserteissa Lontoon Hyde Parkissa saavuttaen jonkinmoista kulttimainetta underground-piireissä. Neljännen levynsä Flat Baroque and Berserk (1970) jälkeen hän teki ensimmäisen Yhdysvaltojen kiertueensa. Levyn myötä Harper myös alkoi tehdä levyjä EMIn Harvest Recordsille.
Elämä ja ura > 1970-luku

1960-luvulta 1970-luvulle Harperin tyyli muuttui akustisesta kitarafolkista kohti runsaampaa rock-ilmaisua.
Vuonna 1970 Led Zeppelin muisti Harperia nimeämällä alun perin Bukka Whiten klassikkokappaleen Hats Off to Harper kolmannella levyllään Hats Off to (Roy) Harperiksi: Jimmy Pagen mukaan yhtye kunnioitti Harperin pysymistä periaatteissaan, kaupallisuudesta etäällä ja mielipiteidensä takana. Vastavuoroisesti Harper esiintyi useita kertoja Led Zeppelinin konserteissa ja teki yhtyeelle muun muassa levykansitaidetta.
Harper julkaisi arvostetun albumin Stormcock vuonna 1971. David Bedford, jonka kanssa Harper tuli tekemään yhteistyötä myöhemminkin, sovitti tämän neljä pitkää laulua sisältävän levyn pari raitaa; myös Jimmy Page soittaa levyllä salanimellä kitaraa. Vuonna 1973 Harper julkaisi yhtä lailla merkittävän levyn Lifemask, jonka kakkospuolen täyttää klassikko The Lord's Prayer.
Vuoden 1974 pääasiassa rakkauslauluja sisältävä levy Valentine ilmestyi ystävänpäivänä 14. helmikuuta. Myöhemmin samana vuonna ilmestyi myös tuplalivelevy Flashes from the Archives of Oblivion.
Vuodet 1975–1978 Harper vietti suurelta osin Yhdysvalloissa. Hän kuitenkin lauloi muun muassa Pink Floydin levyn Wish You Were Here raidan Have a Cigar. Vastavuoroisesti David Gilmour soitti Harperin seuraavalla levyllä HQ (1975), joka sekin kuuluu Harperin merkittävimpiin. Levyltä julkaistu single When An Old Cricketer Leaves The Crease on Harperin eniten myynyt levytys.
Vuonna 1977 ilmestyi Bullinamingvase. Harper ajautui kärhämään mollattuaan eräässä levyn lauluista paikallista kapakkaa. Levyllä on myös laulu One of Those Days in England, jossa taustoja laulavat Paul ja Linda McCartney ja josta uudelleenmuokattuna tuli jonkinmoinen hitti.
70-luvulla Harper lienee ollut lyyrillisesti nerokkaimmillaan: Jethro Tullin Ian Anderson sanoikin haastattelussa: ”Voitte pyyhkiä lattiaa Gordon Lightfooteillanne, Roy Harper hallitsee englannin kielen suvereenisti.”
Elämä ja ura > 80-luku

Harper julkaisi viimeisen levynsä EMI Harvest -yhtiölle vuonna 1980. Levy oli The Unknown Soldier, sisältäen muun muassa dueton Kate Bushin kanssa sekä yhteistyön vanhan ystävän, Pink Floyd -kitaristi David Gilmourin kanssa. (Kyseinen raita, Short and Sweet, lienee ainoa Harperin lähempi musiikillinen linkki Suomeen: Hector julkaisi seuraavana vuonna ko. laulusta käännöksensä/uudelleentulkintansa Sydänten kaatopaikka levyllään Eurooppa.) Harper vastaavasti lauloi taustaraitoja Kate Bushin samoihin aikoihin julkaistulla levyllä.
Vuonna 1982 Harper, joka etsi alati riippumattomuutta kaupallisista kanavista, perusti yhdessä Mark Thompsonin kanssa oman levy-yhtiönsä Public Records, joka ensi töikseen julkaisi Harperin levyn Work of Heart. The Sunday Times valitsi albumin vuoden levyksi, mutta se ei myynyt hyvin. Myöhemmin (1984) julkaistiin myös levyn alkuperäinen demoversio Born in Captivity vaatimattomana 830 kopion painoksena.
Vuonna 1984 Harper soitti muun muassa Jimmy Pagen (mutta myös muiden) kanssa useilla folkfestivaaleilla saavuttaen uudelleen suosiota seuraavan vuoden levyllään Whatever Happened to Jugula?. Harper teki uuden sopimuksen EMIn kanssa ja julkaisi pian tuplalivelevyn In Between Every Line, joka sai jatkokseen vuonna 1988 studiolevyn Descendants of Smith. Suhde EMIn kanssa ei kuitenkaan kestänyt, kun Awareness Records julkaisi varhaiset 60- ja 70-luvun levyt uudelleen. Kuitenkin myös Loony on the Bus julkaistiin lopulta vuonna 1988: levy sisältää pääasiassa jo vuonna 1977 nauhoitettuja kappaleita, jotka aikanaan jäivät ilmestymättä Harperin ja EMin jatkuvien kahnausten vuoksi. Lisäksi levyllä on muutama myöhemmin nauhoitettu ennenjulkaisematon kappale, kuten levyn ilmestymisvuonna tehty nimikappale. Harper julkaisi vuonna 1994 koko hyllytetyn 1977 vuoden levyn nimellä Commercial Breaks.
Elämä ja ura > 90-luku

90-luvulla Harper julkaisi neljä studiolevyä: Once (1990), Death or Glory? (1992), Commercial Breaks (1994) ja The Dream Society (1998). Lisäksi hän julkaisi useita konserttialbumeita, muun muassa Unhinged (1993) sekä Live At Les Cousins (1996). Julkisuuteen tuli myös vanhoja BBC:n nauhoituksia, videoita, sekä runoutta ja puhetta sisältävä levy. Näinä vuosina Harperia alettiin arvostaa nuorempien sukupolvien keskuudessa myös kulttihahmona ja esikuvana.
Elämä ja ura > 2000-luku

Vuonna 2000 Harper julkaisi käytännössä kokonaan akustisen levyn The Green Man. Seuraavana vuonna ilmestyi hänen 60-vuotislevynsä, joka oli äänitetty Lontoon juhlakonsertissa Royal Festival Hallissa. Vuonna 2005 julkaistiin Counter Culture, joka on kokoelma koko hänen 40-vuotiselta uraltaan.
Vuonna 2006 Harper viimein julkaisi ensimmäisen DVD-levynsä Beyond the Door, joka on nauhoitettu pari vuotta aikaisemmin irlantilaisessa klubissa.
Vuonna 2013, 13 vuoden levytystauon jälkeen ilmestyi studiolevy Man & Myth. Levy sai kriitikoilta hyviä arvioita, mutta muiden Harperin levyjen tavoin se ei ollut myyntimenestys. Levyllä vierailevat Pete Townshend ja Jonathan Wilson. Harper promotoi levyään samana vuonna soittamalla kolme konserttia Briteissä: Royal Festival Hallissa Lontoossa, The Bridgewater Hallissa Manchesterissa ja Colston Hallissa Bristolissa. Harper on tehnyt samanlaisen lyhyen kiertueen Englannissa myös vuosina 2016 ja 2019, mutta levytysrintamalla on ollut hiljaista.
Roy Harper Suomessa

Harperin piti tulla ensi kertaa Suomeen syksyllä 1976, mutta vierailu toteutui vasta seuraavan vuoden maaliskuun lopulla, jolloin hän Chips-yhtyeineen esiintyi Tampereen teknillisellä oppilaitoksella ja Helsingin Kulttuuritalossa. Kesällä 1979 Harper sopi esiintymisestä Oulun Kuusrockissa, mutta perui viime hetkellä sanoen ettei haluakaan ”esiintyä missään jäätiköllä”. Hänet korvasi suomalainen Hurriganes. Seuraavan kerran Harperia kuultiin Suomessa toukokuussa 1980 Helsingin Vanhassa ylioppilastalossa.
Diskografia > Studiolevyt

1967 - Sophisticated Beggar
1967 - Come out Fighting Ghengis Smith
1969 - Folkjokeopus
1970 - Flat Baroque and Berserk
1971 - Stormcock
1973 - Lifemask
1974 - Valentine
1975 - HQ (Yhdysvalloissa nimellä When An Old Cricketer Leaves The Crease)
1977 - Bullinamingvase (julk. USAssa nimellä One of those Days in England)
1980 - The Unknown Soldier
1982 - Work of Heart
1984 - Born in Captivity
1985 - Whatever Happened to Jugula? (Jimmy Pagen kanssa)
1988 - Descendants of Smith
1988 - Loony on the Bus
1990 - Once
1992 - Death or Glory?
1994 - Commercial Breaks (Julkaisematon vuodelta 1977; useimmat raidat on kuitenkin julkaistu aiemmin)
1998 - The Dream Society
1999 - Garden of Uranium (levyn Descendants of Smith uudelleenjulkaisu)
2000 - The Green Man
2013 - Man and Myth
Diskografia > Livelevyt

1974 - Flashes From The Archives Of Oblivion
1986 - In Between Every Line
1992 - Born in Captivity II (suppealevikkinen kasetti)
1993 - Unhinged (edellisen editoitu versio)
1996 - Live At Les Cousins
1997 - The BBC Tapes - Volume I (1969 - 1973)
1997 - The BBC Tapes - Volume II (In Concert 1974)
1997 - The BBC Tapes - Volume III (BBC Sessions 1974)
1999 - The BBC Tapes - Volume IV (In Concert 1975)
1997 - The BBC Tapes - Volume V (BBC Sessions 1975 - 1978)
1997 - The BBC Tapes - Volume VI (In Concert 1978 with Andy Roberts
2001 - Royal Festival Hall Live - June 10th 2001
Diskografia > Kokoelmat jne.

1978 - Harper 1970-1975
1994 - An Introduction to...
1997 - Song Of The Ages (3 CD:tä haastatteluja)
1997 - Poems, Speeches, Thoughts and Doodles (lähinnä puhetta)
2001 - Hats Off (kokoelma yhteistöitä muiden kanssa)
2001 - East Of The Sun (rakkauslaulujen kokoelma)
2002 - Today Is Yesterday (demoja ja harvinaisuuksia vuosilta 1964–1967)
2005 - Counter Culture
Aiheesta muualla

Roy Harperin viralliset sivut (englanniksi)
Santiago Urrutia

Santiago Urrutia vuonna 2017.
Santiago Urrutia Lausarot (s. 30. elokuuta 1996 Miguelete) on uruguaylainen moottoriurheilija.
Ura

Hän aloitti uransa karting-sarjoissa. Vuonna 2011 Urrutia ajoi neljä kilpailua Formula Abarth -sarjassa saavuttaen viisi pistettä. Seuraavana vuonna Urrutia kilpaili täyden kauden sarjassa sijoittuen neljänneksi Euroopan ja Italian sarjoissa kolmella voitollaan. Vuonna 2013 Urrutia kilpaili European F3 Open -sarjassa. Hän voitti kaksi kilpailua sijoittuen sarjan neljänneksi. Vuonna 2014 Urrutia kilpaili GP3-sarjassa suomalaisen Koiranen GP -tallin kuljettajana. Hän ei saavuttanut kauden aikana yhtään pistettä ja oli parhaimmillaan kilpailussa 11:s. Vuonna 2015 Urrutia kilpaili Pro Mazda Championship -sarjassa ja voitti sarjan mestaruuden.
GP3-tulokset

| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2014 | Koiranen GP | ESPFEA 21 | ESPSPR 13 | AUTFEA 16 | AUTSPR 12 | GBRFEA Kesk. | GBRSPR 14 | GERFEA 22 | GERSPR 18 | HUNFEA 12 | HUNSPR Kesk. | BELFEA 13 | BELSPR 18 | ITAFEA Kesk. | ITASPR 15 | RUSFEA 14 | RUSSPR 12 | ABUFEA 11 | ABUSPR 12 | 0 | 23. |
Aiheesta muualla

Wikimedia Commonsissa on kuvia tai muita tiedostoja aiheesta .
http://www.driverdb.com/drivers/santiago-urrutia/career/
John Joseph Gerry

John Joseph Gerry (1. kesäkuuta 1927 – 13. joulukuuta 2017) oli australialainen roomalaiskatolinen piispa. Hänet vihki papiksi Brisbanen arkkihiippakuntaan Pietro Fumasoni Biondi 21. joulukuuta 1950, ja hänet nimitettiin sen vihkipiispaksi sekä Lugmadin titulaaripiispaksi 5. kesäkuuta 1975. Piispaksi konsekroinnin suoritti 29. heinäkuuta Francis Roberts Rush, jota avustivat Thomas Francis Little ja Bernard Joseph Wallace.
Gerry jäi eläkkeelle 11. helmikuuta 2003.
John Joseph Myers

John Joseph Myers (26. heinäkuuta 1941 Ottawa, Illinois – 24. syyskuuta 2020) oli yhdysvaltalainen roomalaiskatolinen arkkipiispa. Hänet vihki papiksi Peorian hiippakuntaan Francis Frederick Reh 17. joulukuuta 1966. Hänet nimitettiin Peorian koadjuuttoripiispaksi 7. heinäkuuta 1987, ja piispaksi vihkiminen seurasi 3. syyskuuta. Pääkonsekraattorina toimi Edward William O'Rourke, jota avustivat Thomas Cajetan Kelly ja Donald William Wuerl.
Myersista tuli 23. tammikuuta 1990 Peorian piispa. Hän sai 24. heinäkuuta 2011 nimityksen Newarkin arkkipiispaksi, jonka virkaan hänet asetettiin 9. lokakuuta. Samalla hän sai myös nimityksen Turks and Caicosin "sui iuris" -mission johtoon.
Satu Lappi

Satu Nykänen (s. 1978, o.s. Lappi) on suomalainen julkisuuden henkilö, joka valittiin viihdekilpailun Vuoden naiseksi vuonna 1998 ja Suomen turhimmaksi julkkikseksi 1999. Lappi esiintyi Blondirundi-dokumentissa,  ja oli Gonzo TV -realityshow'n toinen tähti Sanna Suutarin kanssa.
Vuoden 2000 alussa Satu Lappi ilmoitti lopettavansa ammattimaisen esilläolon ja ryhtyvänsä opiskelemaan.
Aiheesta muualla

City-lehden haastattelu 9/2000 "Satu Lappi, Valtakunnan blondi"
Satu Lapin haastattelu Ylen Elävässä arkistossa
Jay Sean

| Jay Sean |
| --- | --- |
 Jay Sean India Day Paradessa New Yorkissa vuonna 2009.
Henkilötiedot
Syntynyt: 26. maaliskuuta 1981 (ikä 43) Hounslow, Lontoo
Ammatti:  laulaja-lauluntekijä, rap-artisti, beatboxaaja, musiikkituottaja, sovittaja
Muusikko
Laulukielet:  englanti
Aktiivisena:  2003-
Tyylilajit:  pop, R&B, hip hop, bhangra
Soittimet:  laulu, kitara, piano
Levy-yhtiöt:  Relentless, Virgin, 2Point9, Jayded, Cash Money, Universal Republic, Island
Aiheesta muualla
jaysean.com
  [ Muokkaa Wikidatassa ] [ ohje ]  
Kamaljit Singh Jhooti (punjabiksi ਕਮਲਜੀਤ ਸਿੰਘ ਝੁੱਟੀ, s. 26. maaliskuuta 1981 Hounslow, Lontoo, Yhdistynyt kuningaskunta), tunnetaan paremmin taiteilijanimellään Jay Sean, on englantilainen R&B-laulaja ja lauluntekijä, jonka vanhemmat ovat intialaisia. Hänet tunnetaan parhaiten Down-kappaleestaan, jossa vierailee Lil Wayne ja joka nousi syksyllä 2009 Billboard Hot 100 -listan kärkipaikalle kahdeksi viikoksi.
Diskografia > Albumit

Me Against Myself (2004)
My Own Way (2008)
All or Nothing (2009)
Worth It All (TBA)
Diskografia > Mixtapet

The Mistress (2011)
Diskografia > Singlet

Dance With You (Nachna tere naal) (feat. Juggy D & Rishi Rich) (2003)
Eyes on You (2004)
Stolen (2004)
Ride It (2008)
Maybe (2008)
Stay (2008)
Tonight (2009)
Down (feat. Lil Wayne) (2009)
Do You Remember (feat. Sean Paul & Lil Jon) (2009)
2012 (It Ain't The End) (feat. Nicki Minaj) (2010)
Hit The Lights (feat. Lil Wayne) (2011)
Aiheesta muualla

Virallinen sivusto
Jay Sean Internet Movie Databasessa. (englanniksi)
Ronan Quemener

| Ronan Quemener |
| --- | --- |
 Quemener etualalla vasemmalla Ranskan Cupissa vuonna 2013.
Henkilötiedot
Syntynyt: 13. helmikuuta 1988 (ikä 36) Pariisi, Ranska
Kansalaisuus:   Ranska
Jääkiekkoilija
Lempinimi:  Rane
Pelipaikka:  maalivahti
Hanska:  vasen
Pituus:  186 cm
Paino:  86 kg
Seura
Seura:  Aalborg Pirates
Sarja:  Metal Ligaen
Pelinumero:  33
Pelaajaura
Pääsarjaura:  2007–
Aik. seurat:  Rouen HE (Ranska) HC Gap (Ranska) Brûleurs de Loups de Grenoble (Ranska) HC Briançon (Ranska) Jukurit (Mestis) Asplöven HC (Allsv.)
Ronan Quemener (s. 13. helmikuuta 1988 Pariisi, Ranska) on ranskalainen jääkiekkomaalivahti, joka pelaa Tanskan Metal Ligaenin Aalborg Piratesissa.